Neuvoston asetus (ETY) N:o 1422/87, annettu 21 päivänä toukokuuta 1987, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun asetuksen (ETY) N:o 3626/82 muuttamisesta



Virallinen lehti nro L 136 , 26/05/1987 s. 0006 - 0007

Suomenk. erityispainos Alue 15 Nide 7 s. 0228

Ruotsink. erityispainos Alue 15 Nide 7 s. 0228



NEUVOSTON ASETUS (ETY) N:o 1422/87, annettu 21 päivänä toukokuuta 1987, luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä annetun asetuksen (ETY) N:o 3626/82 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), ottaa huomioon talous- ja sosiaalikomitean lausunnon(3), sekä katsoo, että kaikkien linnunsiipiperhosten lajien sisällyttäminen luonnonvaraisen eläimistön ja kasviston uhanalaisten lajien kansainvälistä kauppaa koskevan yleissopimuksen soveltamisesta yhteisössä 3 päivänä joulukuuta 1982 annetun asetuksen (ETY) N:o 3626/82(4) liitteessä C olevaan 1 osaan, sellaisena kuin se on viimeksi muutettuna komission asetuksella 2384/85(5), merkitsee sitä, että näiden lajien yksilöiden tuonti yhteisöön on kiellettyä, jos se tapahtuu pääasiallisesti kaupallisessa tarkoituksessa, linnunsiipiperhosten kasvatustoiminnan katsotaan yleisesti ottaen olevan hyödyllistä näiden lajien säilymisen kannalta, koska se myötävaikuttaa niiden populaatioiden kehitykseen luonnossa, kasvatustoiminnan menestys kehitysmaissa on selvästi riippuvainen näiden tuotteiden markkinointikanavista; tätä perustetta ei kuitenkaan pidä käyttää sen oikeuttamiseksi, että lajeja siirretään yleisesti kyseisen asetuksen liitteessä C olevasta 1 osasta liitteen 2 osaan, näin ollen on tarpeen sallia kasvatettujen linnunsiipiperhosten yksilöiden tuonti; kyseisten perhosten siirtäminen liitteessä C olevasta 1 osasta liitteen 2 osaan antaa siihen mahdollisuuden, mutta säilyttää kuitenkin riittävät takuut sellaisten linnunsiipiperhosten lajien ja populaatioiden yksilöiden tuonnin estämiseksi, joita uhkaa sukupuuttoon kuoleminen, ja vaarantunein linnunsiipiperhoslaji, Ornithoptera alexandrae, edellyttää tiukinta mahdollista suojelua ja sen olisi tämän vuoksi pysyttävä edelleen kyseisessä liitteessä olevassa 1 osassa, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3626/82 seuraavasti: 1) Korvataan liitteessä A otsikkokohta INSECTA-LEPIDOPTERA seuraavasti: ">TAULUKON PAIKKA> " 2) Liitteessä C olevassa 1 osassa otsikkokohdassa INSECTA-LEPIDOPTERA: - korvataan ilmaisu "Ornithoptera spp. = 356" ilmaisulla "Ornithoptera alexandrae" ja - poistetaan ilmaisut "Trogonoptera spp. = 356" ja "Troides spp. = 356". 3) Lisätään liitteessä C olevaan 2 osaan ennen otsikkokohtaa ANTHOZOA otsikkokohta seuraavasti: "INSECTA LEPIDOPTERA Papilionidae Ornithoptera spp. = 356 (paitsi Ornithoptera alexandrae, joka kuuluu 1 osaan) Trogonoptera spp. = 356 Troides spp. = 356". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä toukokuuta 1987. Neuvoston puolesta Puheenjohtaja M. SMET (1) EYVL N:o C 97, 25.4.1986, s. 7 (2) EYVL N:o C 7, 12.1.1987, s. 115 (3) EYVL N:o C 207, 18.8.1986, s. 27 (4) EYVL N:o L 384, 31.12.1982, s. 1 (5) EYVL N:o L 231, 29.8.1985, s. 1